РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 24

от заседание на Комисия ”Професионална квалификация и 
информационни технологии”,
проведено на 29.06.2016 г.

Днес, 29.06.2016 г. /сряда/ от 09.00 часа се проведе заседание на комисия “Професионална квалификация и информационни технологии”, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова  - отсъства
	           ЧЛЕНОВЕ:	Елка Атанасова 
	Юлия Ковачева 
	Галина Карагьозова 
	Даниела Костова  
	Михаил Кожарев  - отсъства

На заседанието присъстваха експертните сътрудници към комисията: Валери Михайлов – директор дирекция „ИТСС” - АВСС, Мирослава Чирпъкова – началник отдел „ИООСВ“, дирекция „ИТСС“ – АВСС, Светослав Неделчев – началник отдел „ИОВСС“, дирекция „ИТСС“ - АВСС, Юлиана Стойнева – младши експерт юрисконсулт в отдел „ЮСДКВСС“ към дирекция „Правна“.

1.ОТНОСНО: Предложение от Елка Атанасова – член на ВСС относно създаване на работни групи по изготвянето на проекти на Правила по въпросите, посочени в чл. 360е, ал.1 от ЗИД на ЗСВ и на Наредба за воденето, съхраняването и достъпа до регистъра на актовете на съдилищата. /отложена точка от 22.06.2016 г./

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Да се внесе в Пленума на ВСС следният проект на решение:

Комисия „Професионална квалификация и информационни технологии“ предлага на Пленума на Висшия съдебен съвет да приеме следното решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

1.	СЪЗДАВА работна група с участието на членове и експерти на Висшия съдебен съвет, представители на ВКС, ВАС, Прокуратура на РБ и МП, по 1 експерт от районен и окръжен съд и външни експерти, притежаващи необходимите технически познания, опит и квалификация, със задача предприемане на действия по изготвянето на наредба по чл.360т от ЗИД на ЗСВ за воденето, съхраняването и достъпа до регистъра на актовете на съдилищата в срока по параграф 192 от ПЗР към ЗИД на ЗСВ.
2.	СЪЗДАВА работна група с участието на членове и експерти на Висшия съдебен съвет, представители на ВКС, ВАС, Прокуратура на РБ и МП, по 1 експерт от районен и окръжен съд и външни експерти, притежаващи необходимите технически познания, опит и квалификация, със задача предприемане на действия по изготвянето на правила по въпросите, посочени в чл.360е ал.1 от ЗИД на ЗСВ.
	Предложението да се внесе като редовна точка от дневния ред за заседанието на Пленума на ВСС на 07.07.2016 г.
 
2.ОТНОСНО: Писмо от Елка Атанасова – член на ВСС относно изпълнение на решение на ВСС по протокол № 18/14.04.2016 г., т.45.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1.	ИЗИСКВА в 7 дневен срок информация от Главния секретар на ВСС за предприети действия в изпълнение на решение на ВСС по протокол № 18/14.04.2016 г., т.45.
2.2.	ВЪЗЛАГА на директора на дирекция „ИТСС“, АВСС да предложи проект на решение за промяна на класификатора на длъжностите и структура на дирекцията.

4.ОТНОСНО: Писмо от Главния секретар на Висшия съдебен съвет относно актуализиране на интернет сайта на ВСС.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

Комисия „ПКИТ“ ще изрази становище по писмото от Главния секретар на Висшия съдебен съвет след приемане на втория пакет от промени на ЗИД на Закона за съдебната власт.

5.ОТНОСНО: Писмо от председателя на Окръжен съд гр. Благоевград относно въвеждане на корекции за намаляване на първоначално определения коефициент за тежест на дело.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ”
Р Е Ш И :

5.1. ПРИЕМА за сведение писмото от председателя на Окръжен съд гр. Благоевград относно въвеждане на корекции за намаляване на първоначално определения коефициент за тежест на дело.
5.2. Изпраща писмото от председателя на Окръжен съд гр. Благоевград относно въвеждане на корекции за намаляване на първоначално определения коефициент за тежест на дело на комисия „Съдебна карта, натовареност и съдебна статистика“, по компетентност.

6.ОТНОСНО: Искане от и.ф. председател на Апелативен съд гр. София относно решение на КПКИТС по протокол № 21/08.06.2016 г., т.24.
 
КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

Искането е разгледано на заседание на К „ПКИТ“, протокол № 23/22.06.2016 г., т.13.

7.ОТНОСНО: Искане от председателя на Районен съд гр. Никопол за осигуряване на средства за закупуване на 1 брой компютър за контрол на достъп до съда.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

7.1. Целесъобразно е осигуряването на средства на Районен съд гр. Никопол за закупуване на 1 брой компютър на стойност 655,00 лв. с ДДС и 1 брой персонален UPS за компютър обслужващ контрола на достъпа до съда на стойност до 150,00 лв.
7.2. Изпраща решението по т. 7.1 на комисия „Бюджет и финанси" към Пленума на ВСС, по компетентност.

8.ОТНОСНО: Искане от председателя на Районен съд гр. Свиленград за осигуряване на средства за закупуване на 1 брой климатик за сървърно помещение.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

8.1. Целесъобразно е осигуряването на средства на Районен съд гр. Свиленград за закупуване на 1 брой климатик за сървърно помещение на стойност 1 319,00 лв. с ДДС.
8.2. Изпраща решението по т. 8.1 на комисия „Бюджет  и финанси" към Пленума на ВСС,  по компетентност.

9.ОТНОСНО: Искане от председателя на Окръжен съд гр. Пловдив за осигуряване на средства за закупуване на 12 броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ И 
ИНФОРМАЦИОННИ ТЕХНОЛОГИИ” 
Р Е Ш И :

9.1. Целесъобразно е осигуряването на средства на Окръжен съд гр. Пловдив за закупуване на 12 броя компютърни конфигурации на обща стойност 9 408,00 лв. с ДДС за новоназначени съдии и служители.
9.2. Изпраща решението по т. 9.1 на комисия „Бюджет  и финанси" към Пленума на ВСС , по компетентност.

10.ОТНОСНО: Писмо от Министерство на правосъдието относно технически проблем в локалната мрежа на Районен съд гр. Пазарджик.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ” 
Р Е Ш И :

10.1. Да се изпрати писмото от Министерство на правосъдието на Районен съд град Пазарджик за извършване на настройка на мрежовото оборудване. 
10.2. Да се поиска от Министерство на правосъдието да предостави цитираните в писмото становищата на дирекция „Електронно правосъдие и регистри“ и „Агенция по вписванията“, касаещи оборудването и настройките на мрежовите устройства.
10.3. Да се уведоми министъра на правосъдието, че не е отпаднала необходимостта от среща.

11.ОТНОСНО: Определяне на поименния състав на постоянната комисия „Професионална квалификация и информационни технологии“ към Пленума на Висшия съдебен съвет.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ” 
Р Е Ш И :

1.1. Да се внесе в Пленума на ВСС следният проект на решение:

Комисия „Професионална квалификация и информационни технологии“ предлага на Пленума на Висшия съдебен съвет да приеме следното решение:

ПРОЕКТ
ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

ОПРЕДЕЛЯ поименния състав на комисия „Професионална квалификация и информационни технологии“,  състояща се от шестима членове - трима от прокурорската колегия и трима от съдийската колегия, както следва:
1.	…………….
2.	…………….
3.	…………….
4.	…………….
5.	…………….
6.	…………….
Предложението да се внесе като редовна точка от дневния ред за заседанието на Пленума на ВСС на 07.07.2016 г.

12.ОТНОСНО: Искане от председателя на Районен съд гр. Добрич за осигуряване на средства за закупуване на 1 брой компютърна конфигурация и 1 брой принтер нисък клас.

КОМИСИЯ “ПРОФЕСИОНАЛНА КВАЛИФИКАЦИЯ И 
ИНФОРМАЦИОННИ ТЕХНОЛОГИИ” 
Р Е Ш И :

12.1. Целесъобразно е осигуряването на средства на Районен съд гр. Добрич за закупуване на 1 брой компютърна конфигурация на стойност 902,00 лв. с ДДС и 1 брой принтер нисък клас на стойност 239,00 лева за новоназначен съдия.
12.2. Изпраща решението по т. 12.1 на комисия „Бюджет  и финанси" към Пленума на ВСС , по компетентност.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ